DOM ZA STARIJE OSOBE MAKSIMIR
ZAGREB, HEGEDUŠIĆEVA 20					
SAŽETAK

devete (9.) sjednice Upravnog vijeća Doma za starije osobe Maksimir, održane u ponedjeljak, 27.3.2023. g. u 16 sati online putem zoom aplikacije.                                                                                          

Nazočni:     
1. Lada Weygand – predstavnica Osnivača - predsjednica Upravnog vijeća
2. Ivna Vrana Špoljarić – predstavnica Osnivača
3. Saša Šegrt – predstavnica Osnivača
4. Stjepan Kuhada – član, predstavnik korisnika Doma
5. Željka Orešić - članica, predstavnica radnika 
Ostali nazočni: Hrvoje Šimunović – ravnatelj Doma 

Predsjednica otvara sjednicu Upravnog vijeća i pozdravlja sve prisutne te predlaže sljedeći

DNEVNI RED:
1. [bookmark: _Hlk131011737]Verifikacija Zapisnika sa 8. sjednice
2. Odgovor na pritužbu (predmet Svirač)
3. Obavijest o problemima u radu kotlovnice
4. Razno
Prije otvaranja 1. točke Dnevnog reda Željka Orešić javlja se za riječ i predlaže dopunu Dnevnog reda. Predlaže donošenje odluke o nabavi industrijskog stroja za pranje rublja i ukratko obrazlaže potrebu donošenja odluke zbog problema sa kotlovnicom. Svi članovi su suglasni sa promjenom te se usvaja sljedeći Dnevni red:
1. Verifikacija Zapisnika sa 8. sjednice
2. Odgovor na pritužbu (predmet Svirač)
3. Obavijest o problemima u radu kotlovnice
4. Donošenje Odluke o nabavi industrijskog stroja za pranje rublja
5. Razno

Nakon izlaganja sukladno točkama dnevnog reda, jednoglasno je prihvaćena točka 1. 
Pod točkom 2. Predsjednica daje riječ ravnatelju.
Obzirom da su svi članovi Upravnog vijeća zaprimili materijale vezano uz ovu točku Ravnatelj ukratko obrazlaže da se gosp. Svirač obratio Upravnom vijeću zbog nezadovoljstva Odlukom Komisije za prijem i otpust korisnika. Dodaje da je on kao ravnatelj Doma, u dva navrata obavio razgovor sa gosp. Sviračem i pojasnio mu Odluku Komisije. Nažalost gospodina Svirača nijedno obrazloženje i pojašnjenje nije u potpunosti zadovoljilo. 
Predsjednica zahvaljuje na uvodu te daje članovima priliku za pitanja i komentare. Svi članovi složili su se da su stručni radnici postupali prema pravilima struke i donijeli ispravnu odluku. Gosp. Kuhada javio se za riječ. Naglašava da je sa izuzetnom pažnjom proučio cijeli slučaj jer u pitanju su ljudske sudbine. Smatra da je Odluka Komisije ispravna i pohvaljuje rad stručnih radnika Doma. Dodaje da je već dugi niz godina član Upravnog vijeća i da se samo dva puta susreo sa pritužbama potencijalnih korisnika Doma, što ide u prilog njegovim ocjenama i pohvalama na stručni rad  u Domu.
Nitko od članova nije imao dodatnih pitanja ni komentara te je zajednički utvrđen tekst odgovora.
Pod točkom 3. Ravnatelj obavještava članove Upravnog vijeća kako je dana 12.3.2023. g. došlo do problema u radu kotlovnice. Došlo je do izbacivanja ulja iz vrelouljnog kotla i do izlaženja crnog dima kroz dimnjak. Kako bi se spriječio požar, vrelouljni kotao je odmah stavljen van funkcije i pozvan je servis kako bi se utvrdilo o kakvom kvaru je riječ. Dom je u tom trenutku ostao bez tople vode, a isto tako praona rublja je prestala raditi jer su na taj kotao priključeni i strojevi za pranje i sušenje rublja.
Pod točkom 4. je nakon uvodnog izlaganja i obrazloženja o potrebi nabave novog industrijskog stroja za pranje rublja jednoglasno donesena Odluka

Dovršeno u 16:45 sati
